text: Vi brænder vores hunde
  07 maj 2011 kl. 08.35
  Antallet af kæledyrsejere, der vælger at få deres hund, kat eller marsvin brændt, er stadig stigende.
  Kæledyrskrematoriet i Randbøl ved Vejle oplever, at flere og flere vælger at få deres kæledyr brændt og med hjem i en urne.
  Michael Sanner har haft kæledyrskrematoriet i fem år og han har aldrig før oplevet, at så mange mennesker ønsker af få deres kæledyr kremeret. 
  Han siger til TV SYD, at årsagen er, at flere ejere er blevet bevidste om, at det ikke er så godt at begrave dyrene i baghaven og flere ønsker at vide, hvor deres kæledyr bliver af og tager derfor urnen med hjem.
  